**Ճառագայթային անվտանգության վարչության ռադիոակտիվ թափոնների բաժնի ռադիոակտիվ թափոնների կառավարման գլխավոր պետական տեսուչի (այսուհետ` Մասնագետ) հիմնական գործառույթների համառոտ նկարագիրը`**

1) անցկացնում է ատոմային էներգիայի օգտագործման բնագավառում ռադիոակտիվ թափոնների անվտանգ կառավարման կարգավորման և վերահսկողության հետ կապված աշխատանքներ և իրականացնում է ռադիոակտիվ թափոնների կառավարման օբյեկտների ու ռադիոակտիվ թափոնների կառավարման աշխատանքների տեսչական ստուգումներ,

2) ստանում է ռադիոակտիվ թափոնների կառավարման օբյեկտների ղեկավարներից պետական վերահսկողության իրականացման համար անհրաժեշտ տվյալներ,

3) մասնակցում է ռադիոակտիվ թափոնների հետ կապված վթարների և միջադեպերի հետաքննման աշխատանքներին,

4) մասնակցում է ռադիոակտիվ թափոնների կառավարման բնագավառում անվտանգության տեսակետից կարևոր պաշտոններ զբաղեցնող անձնակազմի լիցենզավորմանը,

5) բաժնի պետի հանձնարարությամբ մասնակցում է բաժնի աշխատանքային ծրագրերի մշակման աշխատանքներին,

6) նախապատրաստում է առաջարկություններ, տեղեկանքներ, հաշվետվություններ, զեկուցագրեր և այլ գրություններ,

7) բաժնի պետին ըստ անհրաժեշտության ներկայացնում է առաջարկություններ՝ բաժնի աշխատանքին մասնագետներ, փորձագետներ, գիտական հաստատությունների ներկայացուցիչներ ներգրավելու և աշխատանքային խմբեր կազմավորելու համար,

8) բաժնի պետին ըստ անհրաժեշտության ներկայացնում է զեկուցումներ՝ իր կողմից սպասվող ոլորտին առնչվող համապատասխան մարմիններում կատարվող աշխատանքների վիճակի մասին,

9) ներկայացնում է զեկուցումներ՝ իր կողմից սպասարկվող ոլորտին առնչվող կատարվող աշխատանքների վիճակի մասին,

10) ուսումնասիրում է իր մասնագիտական ոլորտին վերաբերվող նյութերը, հաշվետվությունները և տալիս է մասնագիտական եզրակացություն,

11) ուսումնասիրում է իր մասնագիտական ոլորտը կարգավորող միջազգային կոնվենցիաները, միջազգային պահանջները և իրավական ակտերը և ներկայացնում է համապատասխան մասնագիտական առաջարկություններ,

12) առաջարկություններ է ներկայացնում իր գործունեության ոլորտում առկա միջազգային պահանջների, միջազգային առաքելությունների կողմից արված առաջարկությունների իրականացման, ինչպես նաև ոլորտը կարգավորող առկա իրավական ակտերի պահանջների կատարման ուղղությամբ,

13) առաջարկություններ է ներկայացնում ատոմային էներգիայի օգտագործման բնագավառի իրավական ակտերի վերանայման և բարելավման վերաբերյալ:

**Նշված թափուր պաշտոնը զբաղեցնելու համար պահանջվում է`**

• Ֆիզիկա կամ ռադիոֆիզիկա կամ էներգետիկա կամ էլեկտրատեխնիկա կամ կենսաֆիզիկա կամ կենսաքիմիա կամ քիմիա կամ բնապահպանություն և բնօգտագործում մասնագիտությամբ բարձրագույն կրթություն և երեք տարվա մասնագիտական աշխատանքային ստաժ․

• ատոմային էներգիայի օգտագործման բնագավառի ՀՀ օրենսդրության, ճառագայթային անվտանգության նորմերի և կանոնների, ռադիոակտիվ թափոնների կառավարման կարգի, շրջակա միջավայրի պաշտպանության դրույթների, միջուկային և ճառագայթային վթարների հակազդման հարցերով իրավական ակտերի անհրաժեշտ իմացություն․

* ատոմային էներգիայի միջազգային գործակալության անվտանգության ստանդարտների և այլ փաստաթղթերի անհրաժեշտ իմացություն․
* տարբեր իրավիճակներում կողմնորոշվելու ունակություն․
* անգլերեն և ռուսերեն լեզվի ազատ տիրապետում․
* անհրաժեշտ տեղեկատվության տիրապետում․
* համակարգչային և այլ ժամանակակից տեխնիկական միջոցների, MC OFFICE ծրագրային փաթեթի հիմնական ծրագրերի, համացանցի (ինտերնետի), տեղեկատվական հնարավորությունների օգտագործման համապատասխան գիտելիքներ և հմտություններ։

**Մասնագետը պարտավոր է՝**

* Բարեխղճորեն կատարել պայմանագրով ստանձնած աշխատանքները․
* Պահպանել Կոմիտեում սահմանված ներքին կարգապահական կանոնները, աշխատանքային կարգապահությունը․
* Պահպանել աշխատանքի պաշտպանության և անվտանգության ապահովման միջոցները․
* Իրականացնել ՀՀ աշխատանքային օրենսդրությամբ և պայմանագրով իրենց վերապահված այլ պարտականությունները: